“Buscant alternatives” féu que xiquets de Burjassot gaudiren de les vacances de Pasqua
2025-07-24

Un any més, l’associació “Buscant Alternatives- Lloc de Vida” de Burjassot, va programar una setmana carregada d’activitats lúdiques i educatives dedicada a tots els xiquets i les xiquetes que, habitualment, participen d’aquest projecte. Les activitats van tenir lloc durant les vacances de Pasqua, concretament del 6 al 10 d’abril. Enguany, el fil conductor que ha vertebrat totes les activitats i amb el qual des de l’associació pretenen unir el lúdic amb l’educatiu, s’ha basat en la màxima “protegir i cuidar la vida”. Així, totes les activitats, a més de divertir als menuts, perseguien un objectiu: que els xiquets aprengueren el valor i la importància que la naturalesa té en la vida quotidiana.

Cada dia, l’activitat tenia una temàtica diferent: “el món que volem”, “deixant petjada”, “projecte recicla’m”, “vida animal”, “les persones en el món” i algunes d’elles, es van realitzar en entorns tan atractius com el Parc Natural del Saler o el Bioparc.

Totes aquestes activitats programades des de l’associació “Buscant Alternatives- Lloc de Vida” han sigut possible gràcies a la participació del grup de voluntaris habituals, els joves del grup d’Acció Jove (grup juvenil de l’associació de veïns de Benimàmet), així com a les aportacions econòmiques dels socis, les germanes Vedruna i l’Obra Social La Caixa.